Úradný vestník L 292 , 15/11/1996 S. 0032 - 0033



Dohoda vo forme výmeny listov medzi Európskym spoločenstvom a Egyptskou arabskou republikou o úprave režimu dovozu pomarančov s pôvodom v Egypte a dovážaných z Egypta do spoločenstva List č. 1 V Bruseli 4. novembra 1996 Vážený pane, mám česť odvolať sa na konzultácie, ktoré sa konali medzi egyptskými orgánmi a službami Európskej komisie o vykonávaní nových záväzkov WTO vyplývajúcich z uruguajského kola. Cieľom týchto konzultácií bolo, do uzatvorenia Euro-stredomorskej dohody a podľa článku 22 dohody o spolupráci, poskytnúť Egyptu preferencie zodpovedajúce preferenciám stanoveným v Dohode o spolupráci medzi Európskym hospodárskym spoločenstvom a Egyptskou arabskou republikou. Pre čerstvé pomaranče, ktoré patria pod číselný znak ex080510, sa odsúhlasilo toto: 1. Od 1. decembra do 31. mája a pre maximálne množstvo 8000 ton sa vstupná cena, od ktorej sa osobitné clá znižujú na nulu, stanovuje na 273 ECU za tonu. 2. Táto dohodnutá vstupná cena sa znižuje v rovnakom pomere a rovnakým tempom ako vstupné ceny stanovené v rámci WTO. 3. Ak je vstupná cena určitého množstva nižšia o 2 %, 4 %, 6 % alebo 8 % ako dohodnutá vstupná cena, osobitné clo sa tiež rovná 2 %, 4 %, 6 % alebo 8 % dohodnutej vstupnej ceny. 4. Ak je vstupná cena určitého množstva nižšia ako 92 % dohodnutej vstupnej ceny, uplatňuje sa osobitné clo stanovené v rámci WTO. Táto dohoda nadobúda platnosť v deň podpisu obidvoma stranami. Je uplatniteľná od 1. decembra 1996. Bol by som Vám zaviazaný, keby ste ma mohli láskavo informovať, či Vaša vláda s týmto znením súhlasí. Prijmite, prosím, výraz mojej najhlbšej úcty. Za Európske spoločenstvo +++++ TIFF +++++ List č. 2 V Bruseli 4. novembra 1996 Vážený pane, mám česť potvrdiť dnešným dátumom prijatie Vášho listu tohto znenia: "Mám česť sa odvolať na konzultácie, ktoré sa konali medzi egyptskými orgánmi a službami Európskej komisie o vykonávaní nových záväzkov WTO vyplývajúcich z uruguajského kola. Cieľom týchto konzultácii bolo, do uzatvorenia Euro-stredomorskej dohody a podľa článku 22 dohody o spolupráci, poskytnúť Egyptu preferencie zodpovedajúce preferenciám stanoveným v Dohode o spolupráci medzi Európskym hospodárskym spoločenstvom a Egyptskou arabskou republikou. Pre čerstvé pomaranče, ktoré patria pod číselný znak ex080510, sa odsúhlasilo toto: 1. Od 1. decembra do 31. mája a pre maximálne množstvo 8000 ton sa vstupná cena, od ktorej sa osobitné clá znižujú na nulu, stanovuje na 273 ECU za tonu. 2. Táto dohodnutá vstupná cena sa znižuje v rovnakom pomere a rovnakým tempom ako vstupné ceny stanovené v rámci WTO. 3. Ak je vstupná cena určitého množstva nižšia o 2 %, 4 %, 6 % alebo 8 % ako dohodnutá vstupná cena, osobitné clo sa tiež rovná 2 %, 4 %, 6 % alebo 8 % dohodnutej vstupnej ceny. 4. Ak je vstupná cena určitého množstva nižšia ako 92 % dohodnutej vstupnej ceny, uplatňuje sa osobitné clo stanovené v rámci WTO. Táto dohoda nadobúda platnosť v deň podpisu obidvoma stranami. Je uplatniteľná od 1. decembra 1996. Bol by som Vám zaviazaný, keby ste ma mohli láskavo informovať, či Vaša vláda s týmto znením súhlasí." Mám česť potvrdiť, že moja vláda súhlasí s obsahom Vášho listu. Prijmite, prosím, výraz mojej najhlbšej úcty. Za vládu Egyptskej arabskej republiky +++++ TIFF +++++ --------------------------------------------------